**JINA: ..........................................................................**

**NAMBARI: .................................................................**

 **DARASA: ……………………………………………………………**

**102/3 (FASIHI)**

**KISWAHILI**

**KARATASI YA 3**

**TERM 2 2022 OPENER EXAM FORM 4**

**MUDA: SAA 2½**

**KIDATO CHA NNE**

**TERM 2 2022 OPENER EXAM FORM 4**

**MAAGIZO KWA MTAHINIWA**

* **Jibu maswali manne pekee**
* **Swali la kwanza ni la lazima**
* **Maswali hayo mengine matatu yachaguliwe kutoka sehemu nne zilizobaki; yaani: Tamthilia, Hadithi fupi, Riwaya na fasihi simulizi.**
* **Usijibu maswali mawili kutoka sehemu moja.**

**Kwa Matumizi Ya Mtahini Pekee.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **SWALI** | **1** | **2** | **3** | **4** | **5** | **6** | **7** | **8** | **JUMLA** |
| **ALAMA** |  |  |  |  |  |  |  |  |  |

**SEHEMU YA A: USHAIRI**

**1. Lazima**

***Soma shairi lifuatalo kisha ujibu maswali***

Kiapo kwao majaji, wanosimamia haki

Kwa sharia ni magwiji, wahalifu hawatoki,

Wengi wao ni walaji, kwa rushwa ni mashabiki,

Kwa rushwa mashabiki.

Kiapo kwa daktari, wagonjwa hawadhiliki,

Kazi zao ni dhariri, maradhi hayakwepeki,

Na wengine ni hatari, bila pesa hutibiki,

Bila pesa hutibiki.

Kiapo cha mawaziri, kwa mbwembwe na itifaki,

Na suti zao nzuri, shingo tai haitoki,

Na wengi wana dosari, ni kwa mikataba feki,

Ni kwa mikataba feki.

Kiapo cha magavana, mikoa kuimiliki,

Hujifanya ni mabwana, wala hawasogeleki,

Nayo nchi huitafuna, na kuwa haikaliki

Na kuwa haikaliki

Kiapo cha maraisi, kwa mizinga na fataki,

Na wageni mahususi, hualikwa kushiriki,

Ikulu wakijilisi, kwa wizi hawashikiki

Kwa wizi hawashikiki.

Viapo vya utiifu, kwa sasa havistahiki

Wanoapa ni wachafu, tena hawaaminiki,

Biblia misahafu, washikapo unafiki

Washikapo unafiki

***Maswali***

1. ‘’Dhamira ya shairi hili ni kushtumu ukiukaji wa maadili ya kikazi.’’ Jadili. (alama 3)
2. Eleza namna vipengele vifuatavyo vya kimtindo vilivyotumika katika shairi hili.
3. Usambamba ( alama 2)
4. Aina za taswira ( alama 3)
5. Bainisha toni katika shairi hili. (alama 2)
6. Fafanua mbinu **mbili**  alizotumia mshairi kutosheleza mahitaji ya kiarudhi katika shairi hili. (alama 4)
7. Ainisha shairi hili kwa kuzingatia vigezo vifuatavyo; ( alama 3)
8. Mpangilio wa vina
9. Mizani
10. Mpangilio wa maneno
11. Fafanua muundo wa shairi hili. (alama 3)

**SEHEMU B: RIWAYA YA CHOZI LA HERI ( Assumpta K. Matei)**

**(Jibu Swali 2 Au 3)**

**2.**

**(a) “Sasa anakumbuka vyema. Anakumbuka kupepesa kwa jicho lake la kulia kwa muda wa wiki mbili mtawalia. Anakumbuka anguko ambalo alianguka sebuleni…Anakumbuka mavune yaliyowandama mwili wake na kuunyong`onyeza kwa muda hata pasi na kuudhili kwa kazi yoyote ya haja. Anakumbuka jeshi la kunguru lililotua juu ya paa la maktaba yake… Anakumbuka mlio wa kereng`ende na bundi usiku wa kuamkia siku hii ya kiyama… milio hii ni kama mbiu ya mgambo, huenda kukawa na jambo.”**

1. Eleza muktadha wa dondoo hli. Alama 4
2. Jadili aina tatu za taswira katika dondoo hili. Alama 3
3. Bainisha vipengele vingine vitatu vya kimtindo. Alama 3

(b) Kwa kutolea mifano, eleza maudhui kumi yanayopatikana kwenye wimbo wa Shamsi. Alama 10.

**3**. **“ Mama mtu alikuwa ameamua kwamba hapa hapamweki tena. Alikuwa amehudumu katika afisi za umma kama mhazili mwandamizi kwa miaka mingi mpaka kazi hii akaiona inamfanya kusinyaa, hana hamu tena.”**

1. Eleza umuhimu wa mrejerewa katika kukuza riwaya ya Chozi la Heri. Alama 4
2. Huku ukitoa mifano jadili changamoto zinazokumba asasi ya ndoa kwa mujibu wa riwaya hii. Alama 8
3. Jadili umuhimu wa mandhari katika kuijenga riwaya hii kwa kurejelea; Alama 8
4. Shule ya Tangamano
5. Hoteli ya majaliwa.

**SEHEMU YA C: TAMTHILIA YA KIGOGO (Pauline Kea)**

**(Jibu Swali 4 Au 5)**

**4.**  “**Huu moyo wangu wa huruma nao…”**

1. Eleza muktadha wa dondoo hili. (Alama 4)
2. Fafanua sifa na umuhimu wa msemaji. (Alama 4)
3. Onyesha kinyume kinachojitokeza katika dondoo hili. ( Alama 12)

**5**. Eleza jinsi maudhui yafuatayo yanavyojitokeza katika Tamthilia ya Kigogo

1. Utabaka (alama 5)
2. Usaliti (alama 5)
3. Umaskini ( alama 5)
4. Dhuluma ( alama 5)

**SEHEMU YA D: TUMBO LISILOSHIBA NA HADITHI NYINGINE (Wahariri Dumu Kayanda na Alifa Chokocho)**

**(Jibu swali 6 au 7)**

**6**. **“Wako wapi? Wamepuuzwa tu kulee!Futari kwa niaba.Sikukuu kwa niaba.Harusi kwa niaba.”**

1. Eleza muktadha wa dondoo hili (alama4)
2. Tambua mbinu za kimtindo katika dondoo hili (alama 3)
3. Fafanua sifa za mnenaji ( alama3)
4. Jadili maudhui yanayojitokeza katika dondoo kwa kurejelea hadithi nzima (alama5)
5. Kwa kutoa hoja tano jadili ufaafu wa anwani ya hadithi husika. ( alama5)

**7**. a) Eleza jinsi maudhui ya umaskini yanavyojitokeza katika hadithi ya Mapenzi ya Kifaurongo. (alama 4)

b) Onyesha jinsi unafiki unavyojitokeza katika hadithi, “Shogake Dada ana Ndevu” (alama 4)

c) Changanua mtindo katika dondoo lifuatalo. (alama 6)

**“Bi. Hamida alitunga donge kifuani mwake. Na donge likaja juu. Likampanda na kumsakama kooni. Kweli? Uongo? Kweli au uongo yale maneno ya binti yake? Labda kweli anamfikiria mambo mabaya binti yake tu. Labda kweli, dhana yake ni mbovu. Bi. Haminda alichanganyikiwa na mambo. Alivutwa huku na huku na nafsi yake yenye chagizo. Upande mmoja sauti yake ya ndani ilikuwa inamtetea Safia, na upande wa pili wa nafsi yake ilikuwa ikimshuku Safia; na sauti zake zote mbili hizo zimo ndani ya kiwiliwili chake zinamvuta yeye mtu mmoja, Bi. Hamida. Hatimaye hakutambua afanye nini.**

d) Hadithi “Tumbo Lisiloshiba imejengwa kijazanda. Thibitisha. (Alama 6)

**SEHEMU YA E: FASIHI SIMULIZI**

***8. Soma kifungu kifuatacho kisha ujibu maswali.***

Ndimi Chesirwo, kijana barubaru,

Ndume na gwiji, la ukoo mtukufu,

Najivunia umahiri, kusakata kandanda.

Tazama umbo langu, guu mithili ya jokovu,

Kifua cha miraba, weusi wa kijungu,

Wenzangu wanienzi, na hata kuduwaa.

Misuli ni tinginya,

Kijijini nasifika,

Wazee kunienzi,

Mabinti kunikabidhi.

**Maswali**

1. Tambua utungo huu na uthibitishe jibu lako. (alama 2)
2. Kwa kurejelea hoja zozote nane, jadili sifa za utungo uliotambua katika (a) (alama 8)
3. (i) Eleza maana ya maghani. (alama 1)

(ii) Taja na ueleze tofauti za aina mbili za maghani. (alama 4)

1. Eleza jinsi jamii ya kisasa inavyojaribu kuendeleza fasihi simulizi. (alama 5)